Eelnõu EMP ühiskomitee otsus millega muudetakse Euroopa Majanduspiirkonna lepingu protokolli 31 koostöö kohta teatavates valdkondades väljaspool nelja vabadust - Ühenduse ühise seisukoha eelnõu /* SEK/2005/0457 lõplik */





[pic] | EUROOPA ÜHENDUSTE KOMISJON | Brüssel .13.4.2005 SEK(2005) 457 lõplik Eelnõu EMP ÜHISKOMITEE OTSUS millega muudetakse Euroopa Majanduspiirkonna lepingu protokolli 31 koostöö kohta teatavates valdkondades väljaspool nelja vabadust - Ühenduse ühise seisukoha eelnõu -(komisjoni esitatud) SELETUSKIRI 1. EMP lepingu protokoll 31 sisaldab teatavaid sätteid ühenduse ja EMP EFTA riikide vahelise koostöö kohta väljaspool nelja vabadust. 2. Lisatud EMP ühiskomitee otsuse eelnõu, millega inkorporeeritakse nõukogu otsus 2005/12/EÜ (millega muudetakse otsust 1999/847/EÜ, millega kehtestatakse ühenduse kodanikukaitsealane tegevusprogramm (on juba lepingusse inkorporeeritud)), eesmärk on muuta protokolli 31, et laiendada kodanikukaitsealast koostööd alates 1. jaanuarist 2005: - 32005 D 0012: nõukogu otsus 2005/12/EÜ, 20. detsember 2004, millega muudetakse otsust 1999/847/EÜ ühenduse kodanikukaitsealase tegevusprogrammi laiendamise suhtes. 3. EMP lepingu rakendamise korda käsitleva nõukogu määruse (EÜ) nr 2894/94 artikli 1 lõike 3 punktiga b nähakse ette, et nõukogu võtab komisjoni ettepanekul selliste otsuste suhtes vastu ühenduse seisukoha. 4. EMP ühiskomitee otsuse eelnõu esitatakse heakskiitmiseks nõukogule ja seejärel esitab komisjon nii kiiresti kui võimalik ühenduse seisukoha EMP ühiskomitees. Eelnõu EMP ÜHISKOMITEE OTSUS millega muudetakse Euroopa Majanduspiirkonna lepingu protokolli 31 koostöö kohta teatavates valdkondades väljaspool nelja vabadust EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping“, eriti selle artikleid 86 ja 98, ning arvestades järgmist: (1) Lepingu protokolli 31 on muudetud EMP ühiskomitee …[kuupäev] otsusega nr …/...[1] (2) On asjakohane laiendada lepinguosaliste koostööd nii, et see hõlmaks nõukogu 20. detsembri 2004. aasta otsust nr 2005/12/EÜ, millega muudetakse otsust 1999/847/EÜ ühenduse kodanikukaitsealase tegevusprogrammi laiendamise suhtes.[2] (3) Seetõttu tuleks muuta lepingu protokolli 31, et kõnealune laiendatud koostöö saaks alata 1. jaanuarist 2005, ON VASTU VÕTNUD KÄESOLEVA OTSUSE: Artikkel 1 Lepingu protokolli 31 artikli 10 lõike 8 punkti b kolmandale taandele lisatakse järgmine tekst: „ , mida on muudetud järgmise õigusaktiga: - 32005 D 0012: nõukogu otsus 2005/12/EÜ, 20. detsember 2004, millega muudetakse otsust 1999/847/EÜ ühenduse kodanikukaitsealase tegevusprogrammi laiendamise suhtes (ELT L 6, 8.1.2005, lk 7).“ Artikkel 2 Käesolev otsus jõustub päeval, mis järgneb EMP ühiskomitee viimasele teavitamisele vastavalt lepingu artikli 103 lõikele 1. * Käesolevat otsust kohaldatakse 1. jaanuarist 2005. Artikkel 3 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, EMP ühiskomitee nimel Esimees EMP ühiskomitee sekretärid [1] ELT L … [2] ELT L 6, 8.1.2005, lk 7. * [Põhiseadusest tulenevad nõuded on nimetatud.] [Põhiseadusest tulenevaid nõudeid ei ole nimetatud.]